《长相思》
明代·黄肃

望欢城南头，览取别时路。
路边有深井，井上有双树。
树有东西枝，枝叶尽相附。
去年东枝荣，今年西枝悴。
年年望树枝，树发行人归。

作者简介：明应天府六合人，字敬夫。成化十四年进士。累官广西按察佥事，弘治末，思恩土官岑浚谋起事，肃毁其所筑丹良城，挫其谋。官至湖广按察副使。卒年八十六。